סרט לגו

סרט לגו (נקרא גם לגו: הסרט; באנגלית: The Lego Movie) הוא סרט אנימציה בתלת-ממד של חברת האחים וורנר שיצא לאקרנים ב-7 בפברואר 2014. הסרט מבוסס במקור על הזיכיון לגו. הסרט יצא לאקרנים בישראל ב-3 באפריל 2014. המכשף ויטרוביוס נכשל בלהגן על הנשק רב העוצמה - הקראגל מפני הלורד ביזנס המרושע, אך הוא מנבא נבואה לפיה "המיוחד" ימצא את החתיכה החסרה למחתרת שתוכל לעצור את הקראגל. לורד ביזנס מסרב להאמין בכך וזורק את ויטרוביוס מצוק. 8 וחצי שנים מאוחר יותר, אמט בריקובסקי הוא בנאי המתגורר בעיר לגו גדולה. יום אחד אחרי העבודה הוא פוגש את מישהי שמחפשת משהו באתר הבנייה. אמט נופל לבור, ומוצא בו החתיכה החסרה למחתרת. ברגע שהוא נוגע בו, הוא מאבד הכרה. אמט מתעורר בתחנת משטרה, תחת חקירה של "השוטר הרע והשוטר הטוב" ומגלה שהחתיכה נדבקה לגבו. עוד הוא מגלה על התכנית של הלורד ביזנס להקפיא את כל התושבים באמצעות הקראגל - שמתגלה כדבק נוזלי והחתיכה שדבוקה לגבו היא הפקק של הדבק. כאשר מנסים להסיר אותה ממנו, דמות לא מזוהה מצליחה לחלץ אותו והוא מתאהב בה. היא מציגה את עצמה בשם ויילדסטייל ומספרת לו שהוא המיוחד, וביחד בורחים דרך מעבר סודי בשמים אל עיירה במערב הפרוע. בדרכם לשם היא מגלה שהוא עובד בנייה פשוט ולא "רב בנאי", כמוה. הם מגיעים לפאב שבו פוגשים את ויטרוביוס, ששרד את הנפילה אך התעוור. וויילסטייל מספרת לו על אמט ועל כך שהוא לא רב בנאי. ויטריביוס נכנס אל מוחו של אמט ומגלה שהוא ריק כמעט לגמרי, אך הוא הצליח לראות משהו מסתורי מעבר לעולמם - "האיש מלעלה", כאשר הוא נגע בחתיכה החסרה. השלושה טסים ל"ענן הקוקו לנד", מקום המסתור של כל הרב-בנאים, בעזרת באטמן, בן זוגה של ווילסטייל. שם, אמט מציג את עצמו ואת החתיכה, אך כשהרב-בנאים מגלים שהוא אינו רב-בנאי, הם מאבדים תקווה וכועסים עליו. המשטרה, ששתלה מכשיר מעקב על אמט, מצליחה לפלוש לענן הקוקולנד, לתפוס את מרבית הרב-בנאים ולהרוס את הענן. אמט, ויילדסטייל, ויטרוביוס, באטמן, ורב הבנאים הנסיכה יוני קיטי ובני איש החלל מצליחים להימלט באמצעות צוללת. לאחר שהצוללת מתפרקת, הם ניצלים על ידי פיראט רב-בנאי בשם "זקן מתכת", ומועלים לספינה שלו. שם, אמט וחבריו מעלים תוכנית לפלוש לבניין של לורד ביזנס, להציל את כל הרב-בנאים ולנטרל את הקראגל. לאחר שהתוכנית נכשלת, ויטרוביוס נהרג על ידי לורד ביזנס ומספר לאמט שהנבואה היא המצאה, וכי הוא לא היה המיוחד. הם נתפסים ונשארים למות בתאיהם עם שאר הרב-בנאים האחרים. ויטריביוס מופיע כרוח ומספר לאמט שהוא המציא את הנבואה אך האמונה שלו בעצמו הופכת אותו למיוחד. אמט, שמחוברת אליו הפצצה, מצליח לברוח וליפול מהחלון אל חור שחור, ובכך מציל את כל הרב-בנאים. בינתיים, לורד ביזנס מגיע לכל יקום ומקפיא אותו ואת אנשיו. רב הבנאים משתחררים ומעודדים את האנשים להיות בעצמם רב בנאים ולהפסיק לעקוב אחרי החוקים. אמט שנפל מגיע לעולם בני האדם, ורואה דגם של עירו על שולחן, מגלה שכל היקומים שהכיר הם בעצם דגמי לגו שילד ואביו אספו וש"האיש שלמעלה", הוא הילד. האב בנה את כל הסטים והדגמים שעל השולחן, והבן משחק בהם בזמנו הפנוי, בניגוד לרצונו של אביו, שמעוניין שהכל יישאר במקומו ללא תזוזה ומשחק, בדיוק כמו הקונפליקט בין לורד ביזנס והרב-בנאים. אמט ניצל על ידי הילד, שמצליח להחזיר אותו לעולמו עם החתיכה החסרה. אמט חוזר כרב בנאי ומצליח לשכנע את לורד ביזנס שזה בסדר לא לעקוב אחרי החוקים ושגם הוא מיוחד, בזמן שהאב מבין שהלורד ביזנס מבוסס עליו ומשלים עם בנו. הם מסירים את הדבק שהדביקו בו את אבני הלגו ביחד והם משחקים יחד. לורד ביזנס לבסוף מנטרל את הקראגל, וכולם חוזרים בשלום לעיר. בסוף הסרט אמט וויילדסטייל הופכים לזוג. בסרט יש הופעות קמע של עשרות דמויות בדיוניות מהתרבות הפופולרית ומעט דמויות היסטוריות מפורסמות כגון ויליאם שייקספיר, מיכלאנג'לו ואברהם לינקולן. "סרט לגו" זכה בפרס באפט"א לקולנוע לסרט האנימציה הטוב ביותר והיה מועמד לפרס גלובוס הזהב בקטגוריית האנימציה. לאחר ההצלחה שני סרטי ספין אוף יצאו ב-2017. "סרט לגו באטמן" ב-10 בפברואר, ו"סרט לגו נינג'גו" ב-22 בספטמבר. ב-8 בפברואר 2019, יצא לאקרנים סרט המשך בשם "סרט לגו 2: החלק השני". מדיה וקבצים בנושא סרט לגו בוויקישיתוף אתר האינטרנט הרשמי של סרט לגו סרט לגו, ברשת החברתית פייסבוק סרט לגו, ברשת החברתית אקס (טוויטר) "סרט לגו", במסד הנתונים הקולנועיים IMDb (באנגלית) "סרט לגו", באתר נטפליקס "סרט לגו", באתר AllMovie (באנגלית) "סרט לגו", באתר Rotten Tomatoes (באנגלית) "סרט לגו", באתר Box Office Mojo (באנגלית) "סרט לגו", באתר Metacritic (באנגלית) "סרט לגו", באתר אידיבי "סרט לגו", במסד הנתונים הקולנועיים KinoPoisk (ברוסית) סוכנויות הידיעות, הפתעה // "לגו" שובר קופות: "סרט קומוניסטי - מציג מהפכה פרולטרית", באתר TheMarker‏, 9 בפברואר 2014 אליחי וידל, "סרט לגו" - עוד לבנה בחומה של חברת לגו, באתר הארץ, 21 בפברואר 2014 ישי קיצ'לס, כולם מתים על "לגו", באתר ישראל היום, 23 בפברואר 2014 דור בביוף, ביקורת סרט: מסתבר ש״לגו: הסרט״ זה דווקא רעיון לא רע בכלל, באתר אנשי הספר, 2 באפריל 2014 אורון שמיר, עכבר העיר אונליין, "סרט לגו": יד אחת בונה, השנייה מפרקת, באתר הארץ, 3 באפריל 2014 דורון פישלר‏, "לגו: הסרט": כבר שמעתם שלגו זה אדיר?, באתר וואלה, 3 באפריל 2014 נועם סטולרמן, "סרט לגו": בונים ונהנים, באתר רוזבאד, 6 באפריל 2014 ארז דבורה, "לגו: הסרט": פנטזיות נעימות מפלסטיק, באתר ynet, 6 באפריל 2014 נחום מוכיח, "סרט לגו": הנאה בנויה לכל המשפחה, באתר nrg‏, 11 באפריל 2014 יעל שוב, חתיכת סרט, באתר Time Out תל אביב, 3 באפריל 2014 http://www.forbes.com/sites/scottmendelson/2014/01/28/the-lego-movie-can-revive-warner-bros-animation/ סרט לגו, באתר Box Office Mojo [1] Abdulbaki, Mae. "Chris McKay Says 'The LEGO Movie 2' Will Be A 'Big Musical'". heroichollywood. נבדק ב-26 בפברואר 2017. {{cite web}}: (עזרה)